8M – 2018

VAGA FEMINISTA

# MOTIUS de l’equip docent PER FER VAGA

**Activitat adreçada al claustre i també als grups classe**

Aquesta activitat es fonamenta en el treball reflexiu i col·laboratiu i el socioconstructivisme.

Cal deixar clar que el dret de vaga és un dret individual i que no es pretén que ningú es posicioni públicament sobre si en farà o no. Es tracta d’explorar quins són els motius que existeixen per la convocatòria i la participació en aquesta vaga.

L’activitat s’estructura en tres parts: treball individual, treball en petit grup i treball en el gran grup. Els temps indicats són orientatius i depenent del grup poden variar. Requereix una persona o dues que guiïn l’activitat i en facin el recull.

**Individual (7 min)**

Inicialment, es demana que de manera **individual i per escrit** cada docent respongui la pregunta:

* Quin són els tres/cinc motius que tu creus que poden justificar la convocatòria i la participació en la vaga del 8M-2018?

Tothom ha d’escriure.

**Petit grup (10 min)**


En grups de tres es comparteixen els motius i se sumen, tot generant una llista única.

**Gran grup (30 min)**

Es fa un buidatge a la pissarra on cada petit grup anomena i explica els diferents motius. Es van sumant els motius del tots el grups i es genera, així, un llistat comú amb els motius del “nostre claustre”, de “la nostra classe”, etc., per fer vaga.

Es pot generar un debat, que sol sorgir sol, de per què aquest any i els anteriors no, o com poden participar els homes, o altres temes relacionats.

També es pot reforçar el que s’ha dit amb diferents articles o el recull de la pàgina següent, o podeu fer el voste propi recull d’evidències.



**Quins motius ens poden portar a fer la Vaga feminista del 8M?**